Նա վիշապ է

«Նա վիշապ է», ռուսական ֆենտեզի մելոդրամա, որի ռեժիսորն է Ինդար Ջենդուբաևը։ Նկարահանված է Մարիա Դյաչենկոյի և Սերգեյ Դյաչենկոյի «Ծես» («Ритуал») վեպի մոտիվներով։ Ֆիլմի պրեմիերան կայացել է 2015 թվականի դեկտեմբերի 3-ին։


== Սյուժե ==
Իշխանուհի Միրոսլավային իր հարսանիքի ժամանակ փախցնում է վիշապը։ Միրոսլավան քարանձավում դառնում է վիշապ Արմանի գերին։ Պարզվում է, որ դա տեղի է ունեցել ծիսական երգի պատճառով, որը կանչել էր վիշապին։ Միրայի փեսացուն արդեն ճանապարհին է, իսկ աղջիկը փորձում է ոչ միայն փրկել իր կյանքը, այլ նաև արթնացնել մարդուն՝ Արմանի մեջ։
Շատ դարեր կախարդված կղզում տղամարդ-վիշապներ են ապրում՝ փոխարինելով միմյանց։ Լսելով կանչ-երգը, վիշապը աղջիկ է գողանում, այնուհետև վառում է նրան զոհասեղանի վրա, այդպես մոխրում նոր տղա-վիշապ է ծնվում, և նա դրվում է ընտրության առաջ՝ մնալ մարդ թե ընտրել վիշապի ճանապարհը։ Ընտրելով վիշապի ճանապարհը՝ իր նախնիների հիշողությունը անցնում է իրեն։ Սակայն Արմանը դաժանություն չի ուզում, կանչի երգն է առանց իր կամքի կանչում իրեն։ Զսպելով ներքին կենդանուն՝ երիտասարդը ցույց է տալիս Միրային կղզին, իր տունը և պատմում է իր մասին՝ աստիճանաբար սկսելով սիրահարվել։ Արմանը ավելի ու ավելի է սկսում վստահել աղջկան, իսկ աղջիկը պատրաստվում է կղզուց փախուստի։ Իմանալով դրա մասին, վիշապը բաց է թողնում նրան։ Միրան պատրաստվում է ամուսնանալ, իսկ Արմանը թռչում է ժայռից, որպեսզի կործանվի։ Փոխելով իր որոշումը վերջին պահին՝ իշխանուհին երգում է երգը․ բոլորը հասկանում են, որ նա կանչում է վիշապին։ Վերջ ի վերջո վիշապը գալիս է և տանում նրան։ Տարիներ անց նրանք դուստր են ունենում, ով դեռ մարդ է։


== Դերերում ==
Մատվեյ Լիկով — Արման
Մարիա Պոեզժաևա — իշանուհի Միրոսլավա (Միրա)
Ստանիսլավ Լյուբշին — իշխան
Իևա Անդեևայտե — Յարոսլավա
Պյոտր Ռոմանով — Իգոր
Անդրեյ Լեբեդինսկիյ — նավավար
Մարտա Տիմոֆեևա — Միրայի և Արմանի դուստրը
Իվո Գոսպոսինով — մանուկ Արման
Եգոր Զուբարչուկ — Արմանի հայրը
Վիկտորիա Ռունցովա — հարսնացու
Անաստասիա Դուբռովինա — հարսնացու
Ալյոնա Չեխովա — հարսնացու
Յոլա Սանկո — խառավ
Անդրեյ Բուր — վիկինգ
Ալեքսանդր Լուչինին — Իգորի պապը
Վյաչեսլաբ Չեպուրչենկո
Լյուբով Ֆիրսովա
Ալեքսանդր Ցյոմա
Յուրի Գորին


== Ստեղծում ==
Ինդար Ջենդուբաևի համար այս ֆիլմը դեբյուտային, լիամետրաժ, ռեժիսորային աշխատանք է։ Ռեժիսորի աշխատանքին նրան հրավիրել է Տիմուր Բեկմամբետովը, որը ֆիլմի գլխավոր պրոդյուսերն է։ Ֆիլմի նկարահանումներն անցել են Սև ծովում։
Ֆիլմի ստեղծողները, իրենց խոսքերով, շատ չեն հեռացել գրքի սյուժեից, սակայն միևնույն ժամանակ սյուժեի մեջ նորարարություններ են մտցրել։
Ֆիլմը, որը 85 %-ով բաղկացած է համակարգչային գրաֆիկայից, նկարահանվել է ռուսական բարձր տեխնոլոգիաների միջոցով։


=== Թրեյլեր և պաստառներ ===
Ֆիլմի պաշտոնական թրեյլերում օգտագործվել են Կատարինա Սուլթանովայի երկու բանաստեղծություններ՝ «1000 ու մեկը» և «Ահա ես, որը վիրավորեց և հետո համակերպված սպասեց…»։
Ֆիլմի պաստառները ստեղծվել են ֆոտոնկարիչ Յուլդուս Բախտիոզինի 16-ժամյա ֆոտոսեսիայի արդյունքում։ Նկարահանումների ժամանակ օգտագործվել են միայն ժապավենավոր լուսանկարչական ապարատներ, իսկ ստացված նկարները չեն ենթարկվել հետագա վերամշակման, ինչը ժամանակակից ֆիլմերի պաստառների համար հազվադեպ երևույթ է։


== Արձագանքներ և գնահատականներ ==
Ֆիլմը տարբեր գնահատականներ է ստացել։ Այնպիսի հրատարակություններ, ինչպիսիք են Film.ru-ն, Известия-ն և Афиша-ն, ֆիլմի մասին դրական կարծիքներ են հայտնել։ «Мир фантастики»-ն, Weburg-ը, The Hollywood Reporter-ը, «Кино-Театр»-ը այն միջին են գնահատել։ «Российская газета»-ն քննադատել է ֆիլմը՝ անվանելով այն «անտանելի անհետաքրքիր», իսկ սցենարը՝ «անհեթեթ»։
Ֆիլմը հայտնի է դարձել Չինաստանում․ մի քանի օրվա ընթացքում այն նայել է 3,7 մլն մարդ։


== Շահույթ ==
Ռուսական կինովարձույթում «Նա վիշապ է» ֆիլմը հավաքեց 1,7 մլն դոլար, ԱՊՀ-ի այլ երկրնում՝ 1,8 մլն։ Դա էականորեն քիչ է ֆիլմի բյուջեից՝ 18 մլն դոլար, ինչը նշանակում է ձախողում։


== Ծանոթագրություններ ==